|  |  |
| --- | --- |
|  |  |

 **ПРИЛОЖЕНИЯ**

**ПРИЛОЖЕНИЕ № 1**

**ЗАЯВЛЕНИЕ ЗА ПРЕДОСТАВЯНЕ НА ФИНАНСОВА ПОДКРЕПА**

**ДО**

**ДЪРЖАВНА АГЕНЦИЯ**

**„БЕЗОПАСНОСТ НА ДВИЖЕНИЕТО ПО ПЪТИЩАТА“**

**ЗАЯВЛЕНИЕ**

**ЗА ПРЕДОСТАВЯНЕ НА ФИНАНСОВА ПОДКРЕПА**

**ОТ ДЪРЖАВНА АГЕНЦИЯ „БЕЗОПАСНОСТ НА ДВИЖЕНИЕТО ПО ПЪТИЩАТА“**

**НА ОБЩИНА…………………………. ЗА ИЗПЪЛНЕНИЕ НА ПРОЦЕДУРА ЗА УПРАВЛЕНИЕ НА БЕЗОПАСНОСТТА НА ПЪТНАТА ИНФРАСТРУКТУРА -**

**ЦЕЛЕНАСОЧЕНА ИНСПЕКЦИЯ ЗА ПЪТНА БЕЗОПАСНОСТ И/ИЛИ ЗА ИЗПЪЛНЕНИЕ НА ПРЕКИ КОРИГИРАЩИ ДЕЙСТВИЯ**

**1. КАНДИДАТ:**

**Община, област:**

…………………………………………………………………………………………………………………………………………………

**Адрес:** …………………………………………………………………………………………………………………………………………………

**Телефон:** …………………………………………………………………………………………………………………………………………………

**Електронна поща:**

…………………………………………………………………………………………………………………………………………………

**Представлявана от:**

…………………………………………………………………………………………………………………………………………………

**Лице за контакт:**

…………………………………………………………………………………………………………………………………………………

**2. ДАННИ ЗА ОБЕКТА/ТИТЕ**

**2.1. Наименование и техническо описание на обекта:**

…………………………………………………………………………………………………………………………………………………

*/1. изписва се наименованието на обекта – общински път/ища или улица/и или участък от тях;*

*2. за обекта се посочва дължината му и класът на улицата/те/, съгласно* *представената извадка от приложимия документ по чл. 7 от Наредба № РД-02-20-2 от 20 декември 2017 г. за планиране и проектиране на комуникационно - транспортната система на урбанизираните територии;*

*3. за обекта се посочват критериите, по които е подбран в съответствие с т. 5 от правилата/*

**3. ИСКАН РАЗМЕР НА ФИНАНСОВА ПОДКРЕПА**

**Исканият размер на финансова подкрепа е както следва:**

1. **Размер на финансовата подкрепа за извършване на целенасочена инспекция: ……………………………………………………………………………………………………..**

/изписва се исканата сума за финансова подкрепа с цифри и словом в лева за обекта, съгласно изискванията на т. 5 и 10 от правилата/

1. **Максимален размер на финансовата подкрепа за изпълнение на преки коригиращи действия:**

**……………………………………………………………………………………….**

*/изписва се исканата сума за финансова подкрепа с цифри и словом в лева за обекта, която е разликата между максималната сума по т. 5 от правилата и сумата по предходната точка/*

1. **Общ размер на финансовата подкрепа: …………………………………..**

*/изписва се исканата сума за финансова подкрепа с цифри и словом в лева за обекта, която е сбора от сумата по т. 1 и 2 и не може да надвишава максималната сума по т. 5 от правилата/*

**4. СРОК ЗА ИЗПЪЛНЕНИЕ НА ДЕЙНОСТИТЕ НА ФИНАНСОВА ПОДКРЕПА**

**[ ]** Срокът за изпълнение на дейностите е съобразен с максималния срок, указан в т. 8 от правилата.

**5. ПРИЛОЖЕНИЯ:**

**[ ]** Декларация за верността на предоставените данни съгласно образец -
**Приложение № 3**;

…………………………………………………………………………………………………………………………………………………

**[ ]** Заповед на кмета на общината за оправомощаване на друго лице, когато то представлява кмета при кандидатстването в процедурата за предоставяне на финансова подкрепа (в случай че е приложимо);

…………………………………………………………………………………………………………………………………………………

**[ ]** Копие на документ от съответния отдел/сектор на „Пътна полиция“ на МВР за настъпилите ПТП на обекта/ите, за който се кандидатства;

…………………………………………………………………………………………………………………………………………………

**[ ]** Копие на получените сигнали за съответния обект/и, включен/и за финансиране по процедурата;

…………………………………………………………………………………………………………………………………………………

**[ ]** Копие на извадка от приложимия документ по чл. 7 от Наредба № РД-02-20-2 от 20 декември 2017 г. за планиране и проектиране на комуникационно - транспортната система на урбанизираните територии, удостоверяващ класа на улицата.

*/отбелязват се всички документи, представени от общината – кандидат, като под всеки от тях се описват и съответните им идентификационни номера или важни данни, посочени в правилата или заявлението; при наличие на други документи, приложени към заявлението, същите се описват конкретно отдолу/*

**Подал заявлението:** ……………………………………………..

 */имена и подпис на кмета на общината, и печат на общината, ако е приложимо, както и дата на подписването/*

**ПРИЛОЖЕНИЕ № 2**

**СПОРАЗУМЕНИЕ ЗА ПРЕДОСТАВЯНЕ НА ФИНАНСОВА ПОДКРЕПА**

**СПОРАЗУМЕНИЕ**

**ЗА ПРЕДОСТАВЯНЕ НА ФИНАНСОВА ПОДКРЕПА**

**ОТ ДЪРЖАВНА АГЕНЦИЯ „БЕЗОПАСНОСТ НА ДВИЖЕНИЕТО ПО ПЪТИЩАТА“ НА ОБЩИНА ……………………….. ВЪВ ВРЪЗКА С ИЗПЪЛНЕНИЕ НА ПРОЦЕДУРА ЗА УПРАВЛЕНИЕ НА БЕЗОПАСНОСТТА НА ПЪТНАТА ИНФРАСТРУКТУРА -**

**ЦЕЛЕНАСОЧЕНА ИНСПЕКЦИЯ ЗА ПЪТНА БЕЗОПАСНОСТ И ЗА ИЗПЪЛНЕНИЕ НА ПРЕКИ КОРИГИРАЩИ ДЕЙСТВИЯ**

Днес, ……………………. 2023 г., в гр. София, на основание чл. 19б, ал. 1, т. 5 във връзка с чл. 36б, ал. 1, т. 4 от Закона за пътищата, се подписа настоящото споразумение за предоставяне на финансова подкрепа (наречено накратко „СПОРАЗУМЕНИЕ“) между:

**ДЪРЖАВНАТА АГЕНЦИЯ „БЕЗОПАСНОСТ НА ДВИЖЕНИЕТО ПО ПЪТИЩАТА“**, с адрес: гр. София, пл. „Света Неделя“ № 16, представлявана от Малина Крумова – председател и Юлия Тодорова – и. д. главен счетоводител, наричана за краткост ДАБДП, в качеството на финансираща организация от една страна,

и

**ОБЩИНА** **…………………………..**, ЕИК …………………………………., адрес ……………………….., представлявана от ………………………..…. – кмет и ……………………………………………………, наричана за краткост ОБЩИНАТА, в качеството на одобрен кандидат за финансова подкрепа, от друга страна.

за следното:

**РАЗДЕЛ I. ПРЕДМЕТ НА СПОРАЗУМЕНИЕТО**

**Чл. 1.** (1) Настоящото СПОРАЗУМЕНИЕ урежда правата и задълженията на страните във връзка с предоставянето, разходването и отчитането на средствата, предоставени като финансова подкрепа от ДАБДП, за изпълнение на дейност **целенасочената инспекция за пътна безопасност** **и/или за изпълнение на преки коригиращи действия** за обект: …………………………………… .

(2) СПОРАЗУМЕНИЕТО се сключва за предоставяне на финансова подкрепа на допустима за финансиране дейност – целенасочената инспекция за пътна безопасност и/или за изпълнение на преки коригиращи действия, съгласно одобреното заявление за предоставяне на финансова подкрепа с вх. № ………………………., представляващо неразделна част от настоящото СПОРАЗУМЕНИЕ, и има за цел да допринесе за подобряване на безопасността на движението на улиците или общинските пътища на територията на ОБЩИНА…………...

**Чл. 2.** С оглед пълно и точно изпълнение на СПОРАЗУМЕНИЕТО, страните се съгласяват да предприемат всички необходими действия, свързани с изпълнението му и да си сътрудничат.

**РАЗДЕЛ II. РАЗХОДИ И НАЧИН НА ПЛАЩАНЕ**

**Чл. 3.** (1) ДАБДП осигурява финансиране на ОБЩИНАТА в общ размер на ............. (*словом*) лева съгласно размера, одобрен за предоставяне на финансова подкрепа, като сума в размер на ……………………… (словом) лева е за извършване на целенасочена инспекция, а сума в размер на …………………………… (словом) лева е за изпълнение на преки коригиращи действия.

 (2) Общата сума не подлежи на увеличение. В общия размер на финансовата подкрепа са включени дължими данъци и осигурителни вноски, в т. ч. разходи по ЗДДФЛ, ДОО, ДЗПО, ЗО или невъзстановим ДДС, съгласно предвидените в законодателството на Република България случаи. Наличието на цитираните данъци и осигуровки не води до общо увеличение на предоставената на общината сума за финансова подкрепа.

(3) Действителният размер на финансовата подкрепа за изпълнението на преки коригиращи действия се определя след извършването на целенасочената инспекция и въз основата на предписаните в нея мерки, допустими по т.10.2 от Правилата за предоставяне на финансова подкрепа на общините през 2023 г. от ДАБДП за изпълнение на процедура за управление на безопасността на пътната инфраструктура – целенасочени инспекции за пътна безопасност и за изпълнение на преки коригиращи действия, утвърдени със Заповед № ………………….на председателя на ДАБДП (Правилата).

(4) ДАБДП изплаща на ОБЩИНАТА общата сума по ал. 1 по банков път по сметка на ……………………………………………..……….., както следва:

Титуляр:………………………………………….…

Име на банката: ………………………….………….

Клон и адрес на банката: ……………..…………….

Номер на сметката (IBAN): .......................................

Банков код (BIC):....................................................

(5) Общата сума по ал. 1 се изплаща, както следва:

1. Под формата на авансово плащане в размер на 60% от общия размер на финансовата подкрепа в срок до 10 (десет) дни от датата на сключване на настоящото СПОРАЗУМЕНИЕ.

2. Под формата на окончателно плащане в размер на реално извършения от ОБЩИНАТА разход за дейността по чл. 1, но не повече от останалите 40% от общия размер на финансовата подкрепа, в срок до 10 (десет) дни от представяне от ОБЩИНАТА в ДАБДП на копия на следните отчетни документи, заверени „вярно с оригинала“ от общината:

2.1. Договор за изпълнение на дейността по чл. 1, в т. ч. и документите, доказващи участието в извършването на най-малко три одита за пътна безопасност от лицето, определено за ръководител на одитния екип;

2.2. Договор или др. относим документ с експерт/и, на който/които е/са възложена/и изпълнение на дейността по чл. 1 или са възложени изпълнението на конкретни задачи, свързани с извършването на дейността по чл. 1;

2.3. Доклад за извършената целенасочена инспекция, съгласно чл. 30, ал. 2 от Наредбата за процедурите за управление на безопасността на пътната инфраструктура;

2.4. Фактура/Сметка за изплатени суми;

2.5. Платежно/и нареждане/ия за извършения/ите превод/и към изпълнителя, в т. ч. и към експерта/ите, на който/които е възложено изпълнението на дейността по чл. 1;

2.6. Платежно/и нареждане/ия за извършения/ите превод/и в случаите на наличие на допустими разходи за подизпълнители, на които са възложени конкретни задачи, свързани с дейността по чл. 1;

2.7. Протокол за приемане на възложената работа от общината;

2.8. Документи съгласно т. 13. 2 от Правилата;

2.9. Други относими документи, ако са приложими.

(6) Документите по ал. 5, т. 2 следва да бъдат представени пред ДАБДП в срок **до 31.08.2023 г.** за изпълнението на **целенасочената инспекция за пътна безопасност и в срок до 01.12.2023 г.** заизпълнението **на преките коригиращи действия.**

(7) Разходи, за които са представени отчетни документи след сроковете по чл. 4, ал. 2, не подлежат на възстановяване.

(8) ОБЩИНАТА възстановява по банков път, в 14-дневен срок от получаването на писменото поискване от ДАБДП, всички получени финансови средства, когато:

1. ОБЩИНАТА не представи някой от документите по ал. 5, т. 2;

2. Документите по ал. 5, т. 2.3 – 2.6 не отговарят на нормативните изисквания;

3. Резултатите от възложената целенасочена инспекция за пътна безопасност и/или преки коригиращи действия, които са били приети от ОБЩИНАТА, не отговарят на изискванията на съответните стандарти, технически правила и приложимата нормативна уредба;

4. Общината представи отчетни документи за разходи в нарушение на сроковете по чл. 4, ал. 2;

5. Общината не спази задълженията на чл. 6, ал. 2.

(9) Не подлежат на възстановяване от ДАБДП изразходваните от ОБЩИНАТА финансови средства, извършени за преки коригиращи действия, които надвишават максимално допустимите единични цени за видовете дейности, посочени в т. 10. 2. от Правилата;

(10) ОБЩИНАТА превежда средствата по ал. 8 по следната банкова сметка:

Титуляр: ДАБДП

Име на банката: БНБ

Адрес на банката: гр. София 1000, пл. „Княз Александър І“ № 1

Номер на сметката (IBAN): BG 68 BNBG 9661 3100 1065 01

Банков код (BIC): BNBGBGSD

Основание: Споразумение №………/…………. г.

**РАЗДЕЛ III. СРОКОВЕ НА ИЗПЪЛНЕНИЕ И ОТЧИТАНЕ**

**Чл. 4.** (1) Настоящото СПОРАЗУМЕНИЕ влиза в сила от датата на неговото подписване от страните.

(2) Дейността/дейностите по чл. 1, ал. 1 следва да бъде/ат изпълнена/и от ОБЩИНАТА в срок до **17.11.2023 г.** и окончателно отчетена/и в срок до **31.08.2023 г.** за **целенасочената инспекция за пътна безопасност и в срок до 01.12.2023 г.** за **преки коригиращи действия**, в който срок се включва пълното приемане на резултата от дейността и разплащане с изпълнителя, на който е/са възложена/и, в т. ч. и приемането на доклада за извършената целенасочена инспекция и/или изпълнението на преките коригиращи действия за обекта/ите по чл. 1, ал. 1, както и изготвянето и представянето на документите по чл. 3, ал. 5, т. 2 на ДАБДП за получаване на окончателно плащане по чл. 3, ал. 5, т. 2.

**РАЗДЕЛ IV. ПРАВА И ЗАДЪЛЖЕНИЯ НА СТРАНИТЕ**

**Чл. 5.** (1) ДАБДП се задължава да извърши плащанията към ОБЩИНАТА по реда и при условията на чл. 3.

(2) ДАБДП има право да извършва документални проверки на декларираните от одобрения кандидат данни и представените документи и/или да изиска допълнителни документи, информация или разяснения.

(3) ДАБДП има право да извършва проверки на място и да изисква осигуряване на достъп и представянето на относими документи.

(4) ДАБДП има право да откаже изцяло или частично изплащането на финансовата подкрепа, когато това е необходимо, за да не се допусне нарушение на принципите на добро финансово управление.

 (5) ДАБДП има право да изисква информация за ефекта върху безопасността на пътната инфраструктура на изпълнените преки коригиращи действия до 2 (две) години от тяхното изпълнение.

**Чл. 6.** (1) ОБЩИНАТА има право да получи плащанията за изпълнението на дейността/ите по чл. 1, ал. 1 по реда и при условията на чл. 3.

(2) ОБЩИНАТА се задължава да:

1. Изпълни дейността/ите по чл. 1, ал. 1 по реда и при условията на СПОРАЗУМЕНИЕТО.

2. Изпълни дейността/ите по чл. 1, ал. 1 в съответствие с принципите на добро финансово управление и приложимото национално законодателство.

3. Използва предоставената финансова подкрепа единствено за финансиране на дейността/ите по чл. 1, ал. 1.

4. Сключи договор за изпълнение на дейността/ите по чл. 1, ал. 1 с изпълнител/експертен екип, отговарящ на изискванията на т. 9 от Правилата;

5. Извършва всички плащания и да признава за допустими само разходи, свързани с дейността/ите по чл. 1, ал. 1, при спазване на условията на чл. 3, ал. 1 от Закона за ограничаване на плащанията в брой;

6. Извърши само допустими дейности за допустими обекти за подпомагане, включително да отчете пред ДАБДП само допустими разходи, съгласно условията на Правилата;

7. Възстанови всички получени от ДАБДП, но неусвоени средства, в 14-дневен срок от поискването;

8. Отчита изпълнението на дейността по чл. 1 по реда, условията и сроковете на чл. 3. и чл. 4.

9. Представи при подписване на настоящото споразумение попълнена Декларация за невъзстановим данък върху добавена стойност – Приложение № 4 от Правилата, представляващо неразделна част от Споразумението. В случай на настъпили промени в декларираните обстоятелства за срока на действие на Споразумението, ОБЩИНАТА се задължава да информира ДАБДП и да подаде Декларация за невъзстановим данък върху добавена стойност с актуални данни в срок до 7 (седем) дни от тяхното настъпване.

10. Предостави на ДАБДП при поискване информацията по чл. 5, ал. 5.

**РАЗДЕЛ V ПРЕКРАТЯВАНЕ НА ДОГОВОРА**

**Чл. 7.** Настоящото СПОРАЗУМЕНИЕ се прекратява:

1. с изпълнение на задълженията на страните;

2. с писмено изразено съгласие на страните по СПОРАЗУМЕНИЕТО;

3. с едностранно писмено изявление на ДАБДП за развалянето му при неизпълнение от страна на ОБЩИНАТА.

**РАЗДЕЛ VI ДРУГИ РАЗПОРЕДБИ**

**Чл. 8.** (1) Всички съобщения, уведомления и друга кореспонденция между страните се извършват в писмена форма.

(2) Страните определят следните лица за контакт и приемат кореспонденцията помежду им да бъде водена на следните адреси:

**ЗА ДАБДП:**

………………………

тел: ..................

ел. поща: agency@sars.gov.bg

**ЗА ОБЩИНАТА:**

...................................

тел. .........................

ел. поща: ..................................

(3) В случай, че някоя от страните промени адресите, електронната поща и/или телефоните си за кореспонденция, посочени в споразумението, тя е длъжна да уведоми писмено другата страна най-късно до 3 (три) дни след настъпването на промяната.

(4) Изпратените на посочения адрес съобщения се считат за надлежно изпратени и получени по смисъла на СПОРАЗУМЕНИЕТО, ако страната получател към момента на изпращането не е уведомила насрещната страна за промяната на адреса си.

**Чл. 9.** (1) Всяка от страните се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на СПОРАЗУМЕНИЕТО („Конфиденциална информация“). Конфиденциалната информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

(2) С изключение на случаите, посочени в ал. 3, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на това СПОРАЗУМЕНИЕ от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по т. 2 или 3 страната, която следва да предостави информацията, уведомява незабавно писмено другата страна по СПОРАЗУМЕНИЕТО.

(4) Задълженията по тази клауза се отнасят до съответната страна, всички нейни служители и наети от нея физически или юридически лица, като съответната страна отговаря за изпълнението на тези задължения от такива лица. Задълженията, свързани с неразкриване на конфиденциалната информация, остават в сила и след прекратяване на СПОРАЗУМЕНИЕТО на каквото и да е основание.

**Чл. 10.** Настоящото СПОРАЗУМЕНИЕ може да бъде изменяно и/или допълвано само по взаимно съгласие на двете страни, изразено в писмена форма.

**Чл. 11.** (1) Всички спорове между страните, възникнали във връзка с влизането в сила, действието и изпълнението на настоящото СПОРАЗУМЕНИЕ, ще се решават в дух на добра воля чрез преговори между страните.

(2) В случай че някоя от клаузите на СПОРАЗУМЕНИЕТО бъде обявена за нищожна, невалидна или неприложима изцяло или отчасти по силата на законова разпоредба или нормативен, административен или съдебен акт, тази клауза няма да се прилага, без това да засяга приложимостта на останалата част от СПОРАЗУМЕНИЕТО.

Настоящото СПОРАЗУМЕНИЕ се състави и подписа в два еднообразни екземпляра – един за ДАБДП и един за ОБЩИНАТА.

**Приложения:**

1. Одобрено заявление за финансово подпомагане с описаните приложения;
2. Декларация за невъзстановим данък върху добавената стойност – Приложение № 4 от Правилата.

**ЗА ДАБДП:**  **ЗА ОБЩИНАТА:**

...................................................... ……………………………………………..

Малина Крумова ………………………………………………

Председател на ДАБДП

......................................................

………………………………………………..

Юлия Тодорова

и. д. главен счетоводител

**ПРИЛОЖЕНИЕ № 3**

**ДЕКЛАРАЦИЯ ЗА ВЕРНОСТТА НА ПРЕДОСТАВЕНИТЕ ДАННИ**

**ДЕКЛАРАЦИЯ** **ЗА ВЕРНОСТТА НА ПРЕДОСТАВЕНИТЕ ДАННИ**

Подавайки настоящото заявление,

Долуподписаният ………………………………………………………………………………………………………………………………

*(посочват се трите имена)*

в качеството си на ………….................................................................................................,

*(посочва се длъжността и качеството, в което лицето има право да управлява и представлява)*

Представляващ ...............................................................................................................

*(посочва се наименование на общината)*

БУЛСТАТ/ЕИК ................................................................................................................,

със седалище и адрес на управление ..............................................................................,

**ДЕКЛАРИРАМ, ЧЕ:**

1. Данните, съдържащи се в настоящото заявление, са верни и отговарят на фактическото положение.

2. В случай, че бъде предоставена финансова подкрепа за гореописаната дейност, финансирането ще бъде използвано само за дейността, посочена в заявлението.

3. Дейността, посочена в заявлението, не е предмет на финансиране от друг проект, програма или схема, финансирана от публични средства, средства от националния бюджет, от бюджета на Европейския съюз и/или от средства по проекти или средства от програми, предоставени по междуправителствени спогодби и споразумения на Р България с други страни и/или средства от други източници.

4. Запознат/а съм с информацията по чл. 13 от Регламент (ЕС) 2016/679 от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общия регламент за защита на данните), и с правата ми на субект на личните данни съгласно Регламента, както и за координатите във връзка с длъжностното лице по защита на данните в ДАБДП. Предоставям доброволно личните си данни. Съгласен/а съм личните ми данни, съдържащи се в представените от мен заявление и други документи, да бъдат обработвани за целите на кандидатстване пред ДАБДП за финансиране на целенасочена инспекция за пътна безопасност.

5. Запознат съм в цялост и съм съгласен с всички текстове и документи, неразделна част от правилата за финансова подкрепа.

**Дата**: …………………………………….

 **ДЕКЛАРАТОР**: ……………………….. (трите имена и подпис на кмета на общината и печат на общината, ако е приложимо)

**ПРИЛОЖЕНИЕ № 4**

**ДЕКЛАРАЦИЯ ЗА НЕВЪЗСТАНОВИМ ДДС**

**ДЕКЛАРАЦИЯ** **ЗА НЕВЪЗСТАНОВИМ ДАНЪК ВЪРХУ ДОБАВЕНАТА СТОЙНОСТ**

Подавайки настоящата декларация,

Долуподписаният ………………………………………………………………………………………………………………………………

*(посочват се трите имена)*

в качеството си на ………….................................................................................................,

*(посочва се длъжността и качеството, в което лицето има право да управлява и представлява)*

Представляващ ...............................................................................................................

*(посочва се наименование на общината)*

БУЛСТАТ/ЕИК ................................................................................................................,

със седалище и адрес на управление ..............................................................................,

**ДЕКЛАРИРАМ, ЧЕ:**

1. Дължимият данък върху добавената стойност, начислен за получени от общината доставки на услуги в изпълнение на процедурата за Целенасочена инспекция за пътна безопасност се явява:

***□ невъзстановим за общината данък***

**□ възстановим за общината данък**

1. В случай, че дължимият ДДС, начислен за получени от общината доставки на услуги в изпълнение на процедурата за Целенасочена инспекция за пътна безопасност се явява възстановим за общината данък и за него е получено от ДАБДП финансиране, то тогава се задължавам да възстановя същия на ДАБДП по банковата сметка, посочена в Споразумението.

**Дата**: …………………………………….

 **ДЕКЛАРАТОР**: ……………………….. (трите имена и подпис на кмета на общината и печат на общината, ако е приложимо)